Koordinatės: 55°07′55″š. pl. 21°54′40″r. ilg.﻿ / ﻿55.1319489°š. pl. 21.9110523°r. ilg.﻿ / 55.1319489; 21.9110523

|  Pagėgių Šv. Kryžiaus bažnyčia |
| --- |
|  |
| **Vyskupija** | Telšių |
| **Dekanatas** | Šilutės |
| **Savivaldybė** | Pagėgių savivaldybė |
| **Gyvenvietė** | Pagėgiai |
| **Adresas** | Vydūno g. 8 |
| **Statybinė medžiaga** | tinkuotas mūras |
| **Pastatyta** | 1997 m. |
| **Stilius** | Modernas |

 *Kitos reikšmės – Šv. Kryžiaus bažnyčia.*
**Pagėgių Šv. Kryžiaus bažnyčia** – katalikų bažnyčia Pagėgiuose, naujai pastatyta 1997 m. senosios bažnyčios vietoje. 

Pagėgių klebonas taip pat aptarnauja Rukų šv. Antano Paduviečio ir Usėnų Švč. Mergelės Marijos Ėmimo į Dangų parapijas.

Istorija
--------

Pagėgiuose katalikų bažnyčia pastatyta 1929–1930 m. 1932 m. gruodžio 19 d. įkurta parapija. Pirmasis kunigas buvo K. Prielgauskas, o 1935–1944 m. kunigavo P. Bajerčius. Antrojo pasaulinio karo išvakarėse parapijai priklausė apie pusantro tūkstančio katalikų, absoliuti jų dauguma buvo lietuviai. Po karo bažnyčios pastatą valdžia nusavino, vėliau nugriovė, paliko tik bokštą, prie kurio pristatytas gaisrinės priestatas. Katalikai kartu su liuteronais meldėsi mūrinėje liuteronų kapinių koplyčioje, kurią 1970 m. padidino. 

1994 m. pradėta statyti nauja bažnyčia (architektai Vaidotas Kuliešius, Gintautas Natkevičius). Pirmiausia įrengta koplyčia, 1996 m. užbaigtas montuoti stogas ir tų pačių metų Kalėdų šventėms jau rinkosi tikintieji. 1997 m. bažnyčią pašventino parapijos klebonas Petras Šiurys. Nuo 2009 m. pamaldos laikomos ir pačioje bažnyčioje, kuri baigta klebono Vytauto Gedvainio rūpesčiu. Už bažnyčios statybos organizavimo darbus V. Gedvainis 2008 m. išrinktas Pagėgių Metų žmogumi.

2016 m. rugsėjo 24 d. Telšių Jonas Boruta konsekravo Šventojo Kryžiaus bažnyčią bei centrinį altorių.

2023 m. rugpjūčio 17 d. degė bažnyčios stogas. Per gaisrą žmonės nenukentėjo, iš maldos namų buvo išneštos bažnytinės vertybės. Gaisro metu nudegė ir sukrito 300 kv. m stogo, gaisro sugadintas visas bažnyčios vidus.

Architektūra
------------

### Tarpukaris

* Pagėgių bažnyčia 1941 m. - altorius.Pagėgių bažnyčia 1941 m. - altorius.
* Pagėgių bažnyčia 1941 m. - fasadas.Pagėgių bažnyčia 1941 m. - fasadas.
* Pagėgių bažnyčia 1941 m. - fasado fragmentasPagėgių bažnyčia 1941 m. - fasado fragmentas
* Pagėgių bažnyčia 1941 m. - fragmentas.Pagėgių bažnyčia 1941 m. - fragmentas.

Nuotraukos darytos apie 1941-1944 m.

### Po Nepriklausomybės atkūrimo

Bažnyčia trapecijos plano, bebokštė. Varpinė – buvusiame senosios bažnyčios bokšte. 

* Bažnyčia 2017 m.Bažnyčia 2017 m.
* Priekinis fasadasPriekinis fasadas
* Nebaigta bažnyčia 2009 m.Nebaigta bažnyčia 2009 m.
* Bažnyčia be apdailosBažnyčia be apdailos
* Bažnyčios varpinėBažnyčios varpinė
* Bažnyčios vidusBažnyčios vidus
* AltoriusAltorius
* KlausyklaKlausykla
* StacijosStacijos
* KoplyčiaKoplyčia
* Koplyčios freskaKoplyčios freska

Šaltiniai
---------

1. ↑  Pagėgiuose bažnyčios stogas dar gesinamas, iš maldos namų išneštos vertybės
2. ↑  Pagėgių bažnyčia gesinta iki paryčių: nuspręsta atšaukti miesto šventę *taurageszinios.lt*

Nuorodos
--------

|  |  |
| --- | --- |
|  | **Vikiteka: Pagėgių Šv. Kryžiaus bažnyčia** – vaizdinė ir garsinė medžiaga  |

* Telšių vyskupija. Pagėgių Šv. Kryžiaus parapija
* Pagėgiai pasistatė bažnyčią Archyvuota kopija 2017-01-13 iš Wayback Machine projekto.